Nye løbegårde har længe stået på ønskelisten hos Dyrenes Beskyttelses internat i Nordjylland. Og nu kan byggeriet gå i gang. Bilproducenten Mazda valgte at donere 100 kroner, hver gang en kunde prøvekørte en af deres biler i starten af året, og det har resulteret i en samlet donation til Dyrenes Beskyttelse på 185.300 kroner, hvoraf en del går til nye løbegårde. - Jeg er meget glad for, at vi med denne donation fra Mazda nu kan gå i gang med at bygge nye løbegårde til vores hunde, da det betyder at flere af vores hunde får direkte adgang til en udendørs løbegård fra deres rum. Med de nye løbegårde vil endnu flere hunde få god stimulation og mulighed for frisk luft ved, at de selv kan gå ind og ud mellem deres rum og løbegården, siger Nordjyllands internatleder, Lotte Brink. - I stedet for bare at donere en sum penge, valgte vi i tæt samarbejde med Dyrenes Beskyttelse at gøre noget, hvor vi og vores biler rent faktisk kan gøre en forskel, siger Communication Manager for Mazda Danmark, Neno Stojanovic.

Referat:
Hundene fra Nordjyllands internat kan se frem til masser af frisk luft i nye løbegårde takket være en større donation fra Mazda.